Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: „29. számú melléklet a 249/2000. (XII. 24.) Korm. rendelethez
Paragraph Index: 2497

b) Az Alaptevékenységek ráfordításai számlacsoportokban kell kimutatnia az államháztartás szervezetének az alap-, kiegészítõ és kisegítõ tevékenysége végzése során felmerült költségeket, illetve ráfordításokat. Az adott szakfeladat érdekében felmerült költségeket, illetve ráfordításokat a 79. Szakfeladatok átvezetési számlájával szemben kell másodlagosan nyilvántartásba venni. A szakfeladatokra elszámolt és kimutatott tételek azok közvetlen és közvetett költségeibõl, valamint a közvetlenül a 8. számlaosztályba elszámolt ráfordításokból tevõdnek össze. A közvetlen költségek azok, amelyekrõl felmerülésükkor megállapítható, hogy melyik szakfeladatra számolhatók el. A közvetett költségeket a felosztás után kell átvezetni a 6. számlaosztályból a 7. számlaosztályba. A számlaosztályban a számlákat a költségvetés alapján gazdálkodó szerv a költségvetésében meghatározott szakfeladatoknak meg fele lõen nyitja meg és vezeti év közben.

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes